วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
19 ส.ค. 2558

ASL SECURITIES
ภาครวมตลาดภาคเช้า : ดัชนี SET ปิดบวก 1,378.04 (+5.43) กรอบ 1,370/1,383 เคลื่อนไหวสองแดน มีมูลค่าการซื้อขาย 23,321.31 ล้านบาท มีมูลค่าการซื้อขายมากในกลุ่ม ENERG TRANS BANK ICT FOOD CONMAT ตามลำดับ  โดยยังได้รับแรงกดดันจากการระเบิดที่เกิดขึ้นรอบสองซึ่งกระทบความเชื่อมั่นของนักลงทุน ด้านภูมิภาคเอเชีย หุ้นปรับลดลงในช่วงบ่ายวันนี้ เนื่องจากการร่วงลงของหุ้นจีน จากแนวโน้มการชะลอตัวของเศรษฐกิจจีน โดยตลาดหุ้นฮ่องกงปิดตลาดเช้าปรับตัวลดลงตามตลาดหุ้นจีน เนื่องจากความกังวลว่ารัฐบาลจีนจะชะลอมาตรการกระตุ้นตลาด หลังข้อมูลแสดงตลาดที่อยู่อาศัยของจีนยังปรับตัวขึ้น ดัชนี HSI ตลาดหุ้นฮ่องกงปิดลดลง -1.03% โดยในวันนี้ทางธนาคารกลางจีน (PBOC) ได้อัดฉีดเงินจากทุนสำรองเงินตราระหว่างประเทศเข้าสู่ธนาคารไชน่า ดีเวลลอปเมนท์(CDB) และธนาคารเอ็กซ์พอร์ต-อิมพอร์ต ออฟ ไชน่า(Exim) จำนวน 4.8 และ 4.5 หมื่นล้านดอลลาร์สหรัฐ ตามลำดับ 
หุ้นที่ส่งผลบวกต่อดัชนีมากสุด TRUE ADVANC PTTGC U BH BDMS KTB PTTEP 
หุ้นที่ส่งผลลบต่อดัชนีมากสุด PTT TCIF AOT CPALL GLOW CPF RATCH LH
แนวโน้มตลาดและหุ้นที่น่าสนใจภาคบ่าย
เน้นยืนเหนือ 1,376 เป็นสำคัญ
แนวโน้มภาคบ่ายเชิงเทคนิค: ดัชนียังคงสามารถยืนเหนือเหนือเส้นแนวรับสำคัญที่ 1,376 ได้ต่อเนื่อง และด้วยระดับ RSI ที่มีค่าต่ำมาก มีโอกาสที่ดัชนีจะรีบาวน์กลับขึ้นทดสอบแนวต้านแรกที่ 1,388 แต่หากหลุด 1,376 แนะนำรอซื้อกลับแถวบริเวณ 1,350     
 
DELTA (ราคาปิดภาคเช้า 87.75)
คงแนะนำซื้อ ราคาสามารถยืนตัวเหนือเส้นค่าเฉลี่ยได้ต่อเนื่อง พร้อมการทะยานขึ้นของ MACD มีเป้าหมายที่  92.00 และมี 81.50 เป็นจุดตัดขาดทุน
 
IFEC (ราคาปิดภาคเช้า 10.50)
แนะนำซื้อเก็งกำไร ราคายกจุดต่ำสุดขึ้นอย่างต่อเนื่อ พร้อมปริมาณการซื้อขายที่หนาแน่น มีเป้าหมายระยะสั้นที่เส้น Downtrend line ที่ 11.40 และมี 10.30 เป็นจุดตัดขาดทุน